Agents 355

Agents 355 (originaltittel: The 355) er en amerikansk film fra 2022, regissert av Simon Kinberg.

Handling 
En narkobaron presenterer et spesielt dekrypteringsprogram som kan få tilgang til et hvilket som helst digitalt system på jorden. Men den kriminelle mesterhjernen Elijah Clarke dreper ham akkurat i det myndighetene gjennomfører et raid mot herskapshuset. Midt under kaoset skaffer den colombianske agenten Luis Rojas denne enheten. CIA-agent Mason "Mace" Brown får deretter i oppdrag å få tak i programmet fra Rojas. Hun reiser til Paris sammen med sin mangeårige partner Nick Fowler, som er forelsket i henne. Men avtalen går snart galt når den tyske undercover-agenten Marie Schmidt fra Bundesnachrichtendienst stjeler sekken med alle pengene deres.

Mace jager etter Marie, som stikker av på t-banen samtidig som Nick blir konfrontert i en bakgate av Clarke. Ved CIA sitt hovedkvarter får Mace senere vite at Nick ble funnet død i smuget. Hennes overordnede, Larry Marks, ved CIA gir Mace ordre om å få tak i dekrypteringsprogrammet - koste hva det koste vil. Mace reiser deretter til London for å rekruttere en mangeårig venn, den pensjonerte britiske MI6-agenten og dataspesialisten Khadijah Adiyeme, for å hjelpe til under oppdraget.

Skuespillere 
 Jessica Chastain som Mason "Mace" Browne
 Penélope Cruz som Graciela Rivera
 Fan Bingbing som Lin Mi Sheng
 Diane Kruger som Marie Schmidt
 Lupita Nyong'o som Khadijah Adiyeme
 Édgar Ramírez som Luis Rojas
 Sebastian Stan som Nick Fowler

Referanser

Eksterne lenker 

Filmer fra 2022